ZMLUVA O DIELO 
Uzatvorená podľa ust. § 536 a nasl. Obchodného zákonníka v platnom znení

Čl. I.
Zmluvné strany

1.	Objednávateľ:	

Názov:			Mesto Košice		  
Adresa organizácie:	Tr. SNP 48/A, 040 11 Košice		
Zastúpený:		MUDr. Richard Raši, PhD., MPH – primátor mesta		
Zástupca splnomocnený na rokovanie vo veciach
IČO: 			00691135			
DIČ:			2021186904		
IČ DPH: 		SK2021186904		
Bankové spojenie: 	Prima banka Slovensko a.s.		
Číslo účtu:		0442486001/5600		
Telefón:					
Fax:					
Spoločnosť je zapísaná v Obchodnom registri Okresného súdu Košice  I, oddiel Sro vložka č. 

(ďalej len ako „Objednávateľ“)

2.	Zhotoviteľ:	

Názov:					
Adresa organizácie:			
Zastúpený:				
Zástupca splnomocnený na rokovanie vo veciach
a) technických: 				

b) zmluvných:				
IČO:					
DIČ:					
Číslo živnostenského registra:		
Bankové spojenie:			
Číslo účtu:				
Telefón:					

(ďalej len ako „Zhotoviteľ“)

Čl. II.
Úvodné ustanovenia

Mesto Košice sa plánuje zapojiť do výzvy na predkladanie žiadostí o NFP Prioritná os: 2. Infraštruktúra sociálnych služieb, sociálnoprávnej ochrany a sociálnej kurately
Opatrenie: 2.1 Infraštruktúra sociálnych služieb, sociálnoprávnej ochrany a sociálnej kurately zameranej na Rozšírenie priestorov Nízkoprahového denného centra pre deti a rodinu – Komunitné centrum Luník IX. Ide o realizáciu projektu financovanú zo štrukturálnych fondov EÚ.

Čl. III.
Predmet zmluvy

1/	Touto zmluvou sa Zhotoviteľ zaväzuje zhotoviť pre Objednávateľa dielo - predmet tejto zmluvy a to:
•	projekčné práce
•	inžiniersku činnosť
-	autorský dohľad
pre investičnú akciu „Rozšírenie priestorov Nízkoprahového denného centra pre deti a rodinu – Komunitné centrum Luník IX“, na základe podmienok stanovených touto zmluvou o dielo a v nasledovných častiach:
- zhotovenie vstupných podkladov a dokumentácie vrátane prieskumov a prác pre  projektové a inžinierske práce dokumentácie, 
- zhotovenie projektovej dokumentácie pre účely stavebného konania v počte 6ks paré                    
- zhotovenie projektovej dokumentácie pre realizáciu stavby a výber dodávateľa stavby (položkovitého rozpočtu a výkazu výmer) v počte 6ks paré
- vykonávanie inžinierskej činnosti 
- autorský dohľad projektanta
2/	Predmetom zmluvy nie je projekt interiéru pre predmetnú stavbu, ktorý môže byť predmetom samostatnej zmluvy o dielo, uzatvorenej medzi Objednávateľom a Zhotoviteľom.
3/	Detailný popis jednotlivých položiek predmetu zmluvy v zmysle ods. 1/ tohto článku zmluvy, ich obsah a rozsah je definovaný v prílohe č. 1 „Špecifikácia predmetu zmluvy“.
4/	Vykonaním predmetu zmluvy má Zhotoviteľ nárok na odmenu dohodnutú v Čl. IV tejto zmluvy
5/	Objednávateľ sa podpisom tejto zmluvy zaväzuje, že na výzvu Zhotoviteľa zhotovený predmet zmluvy prevezme a Zhotoviteľovi zaň zaplatí odmenu dohodnutú v Čl. IV tejto zmluvy.

Čl. IV.
Cena diela

1/	Cena za zhotovenie predmetu zmluvy je stanovená na základe vzájomnej dohody oboch zmluvných strán v zmysle § 2 zákona č. 18/1996 Z. z. (Zákon Národnej Rady Slovenskej Republiky zo 14. novembra 1995 o cenách) v znení neskorších predpisov.
2/	Cena za zhotovenie predmetu zmluvy:
a/	zhotovenie dokumentácie pre stavebné konanie: .......................
b/  projektová dokumentácia pre realizáciu stavby a výber dodávateľa stavby.......................
 c/ inžinierska činnosť: .......................
d/ autorský dohľad (cca 50 hodín) .......................

Čl. V.
Platobné podmienky

1/	Cenu za zhotovenie predmetu zmluvy sa Objednávateľ zaväzuje zaplatiť na základe faktúr, ktoré Zhotoviteľ vystaví a odošle Objednávateľovi v zmysle bodu 5/ tohto článku.
2/	Zhotoviteľ je oprávnený vystaviť faktúry za jednotlivé časti predmetu zmluvy, v súlade s Čl. IV., v plnom rozsahu tejto zmluvy a to za jednotlivé stupne vypracovanej projektovej dokumentácie a súvisiace práce. Dokladom o odovzdaní príslušnej časti predmetu zmluvy bude dodací protokol podpísaný oprávnenými osobami oboch zmluvných strán. Faktúra za inžiniersku činnosť bude Zhotoviteľom vystavená v deň vydania stavebného rozhodnutia vydaného príslušným stavebným úradom. Faktúra za autorský dozor bude Zhotoviteľom vystavená v deň vydania kolaudačného rozhodnutia vydaného príslušným stavebným úradom.
3/	Faktúry budú obsahovať nasledujúce údaje:
a/	meno, adresu sídla, IČO, DIČ  Zhotoviteľa
b/	meno, adresu sídla, IČO, DIČ a IČ DPH Objednávateľa
c/	číslo zmluvy a ustanovenie, ktoré Zhotoviteľa oprávňuje fakturovať
d/	poradové číslo faktúry
e/	dátum vzniku daňovej povinnosti
f/	dátum vystavenia, doručenia a dátum splatnosti faktúry
g/	označenie peňažného ústavu a číslo účtu, v prospech ktorého Objednávateľ uhrádza stanovenú časť ceny
h/	fakturovaná čiastka (v €)
i/	meno osoby, ktorá faktúru vystavila
j/	pečiatka a podpis oprávnenej osoby za Zhotoviteľa
k/	neoddeliteľnou prílohou faktúry bude dodací protokol, v ktorom bude presne špecifikovaná časť predmetu zmluvy podľa a ktorý bude podpísaný oprávnenými osobami oboch zmluvných strán
4/	V prípade, že faktúra nebude obsahovať všetky náležitosti uvedené v bode 2/ tohto článku, Objednávateľ je oprávnený vrátiť ju Zhotoviteľovi na doplnenie. V takom prípade lehota splatnosti začína plynúť až doručením opravenej faktúry Objednávateľovi.
5/	Faktúry nesmú byť dodatočne upravované, doplňované ani inak upravované. V prípade akýchkoľvek dodatočných úprav je Objednávateľ oprávnený  faktúru vrátiť na prepracovanie. V takom prípade lehota splatnosti začína plynúť až doručením opravenej faktúry Objednávateľovi.
6/	Lehota splatnosti faktúr je 30 dní od dátumu doručenia Objednávateľovi.

Čl. VI.
Čas a miesto plnenia

1/	Zhotoviteľ sa touto zmluvou zaväzuje vyhotoviť a dodať jednotlivé časti predmetu zmluvy v nasledovných termínoch:
a/	projektová dokumentácia pre účely stavebného konania	
b/	projektová dokumentácia pre realizáciu stavby a výber dodávateľa stavby:
c/ inžinierska činnosť potrebná pre vydanie stavebného povolenia
       d/ výkon autorského dozoru:  priebežne počas uskutočňovania stavby do jej ukončenia     
            (vydania kolaudačného rozhodnutia)
2/	Zhotoviteľ si splní záväzok riadnym vypracovaním dokumentácie a zabezpečením výkonu inžinierskej činnosti v stanovených termínoch a jej odovzdaním Objednávateľovi ako aj riadnym výkonom autorského dozoru.
3/	Odovzdaním sa rozumie odovzdanie dokumentácie Objednávateľovi v mieste jeho sídla. Objednávateľ je povinný odovzdanie časti predmetu zmluvy  písomne potvrdiť podpisom dodacieho protokolu a to osobou oprávnenou konať za objednávateľa vo veciach tejto zmluvy s uvedením dátumu odovzdania časti predmetu zmluvy.
4/	Objednávateľ sa zaväzuje, že v termínoch stanovených v ods. 1/ tohto článku pristúpi k prebratiu dokončenej príslušnej časti predmetu zmluvy za jej zhotovenie zaplatí cenu podľa Čl. III., ods. 2/

Čl. VII.
Záručná doba a zodpovednosť za vady diela

1/	Záručná doba je dva roky a začína plynúť dňom odovzdania príslušnej časti predmetu zmluvy Objednávateľovi.
2/	Zhotoviteľ zodpovedá za to, že predmet zmluvy je zhotovený podľa podmienok stanovených touto zmluvou a že počas záručnej doby bude mať vlastnosti dohodnuté v tejto zmluve.
3/	Zhotoviteľ zodpovedá za vady, ktoré má dielo v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ len ak boli spôsobené zanedbaním jeho povinností vyplývajúcich z tejto zmluvy.
4/	Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu Zhotoviteľa podľa Čl. I. tejto zmluvy.
5/	Počas záručnej doby má Objednávateľ právo požadovať a Zhotoviteľ povinnosť bezplatne odstrániť vady predmetu zmluvy.
6/	Zhotoviteľ sa zaväzuje odstrániť prípadné vady diela v zmysle bodu 5/ tohto článku do 15 dní od písomného uplatnenia oprávnenej reklamácie Objednávateľa.

Čl. VIII.
Zmluvné pokuty

1/	Ak Zhotoviteľ riadne nesplní predmet zmluvy v termínoch podľa Čl. V. tejto zmluvy, zaväzuje sa znášať sankcie vo forme zníženia odmeny za vykonanie diela o 0,03% z ceny príslušnej časti predmetu zmluvy, uvedenej v Čl. III., ods. 2/ tejto zmluvy, za každý deň omeškania.
2/	Ak Zhotoviteľ neodstráni prípadné vady diela počas záručnej doby v lehote podľa Čl. VI., ods. 7/ tejto zmluvy, zaväzuje sa zaplatiť Objednávateľovi zmluvnú pokutu vo výške 0,05% z ceny príslušnej časti predmetu zmluvy, uvedenej v Čl. III., ods. 2/ tejto zmluvy, za každý deň omeškania.
3/	Ak Objednávateľ nezaplatí Zhotoviteľovi dohodnutú odmenu za vykonanie diela pre príslušnú časť predmetu zmluvy,  uvedenú v  Čl. III., ods. 2/ tejto zmluvy, počas lehoty splatnosti príslušnej faktúry, podľa Čl. IV., ods. 6/ tejto zmluvy,  zaväzuje sa zaplatiť Zhotoviteľovi úroky z omeškania podľa nariadenia vlády SR č. 87/1995 Z. z. v znení neskorších predpisov.

Čl. IX.
Spolupôsobenie a súčinnosť Objednávateľa

1/	Zhotoviteľ sa zaväzuje, že vypracuje a odovzdá dokumentáciu v súlade s podmienkami zmluvy  a podľa súťažných podkladov, pokynov, spresnení a informácií Mesta Košice, ako aj v súlade so zápismi zo spoločných koordinačných porád oprávnených zástupcov oboch zmluvných strán a zástupcov Mesta Košice, ktoré sa budú konať vždy, keď o to požiada niektorá zo zmluvných resp. zúčastnených strán a v termíne, ktorý si zmluvné resp. zúčastnené strany dohodnú, minimálne však raz za 21 dní. Datované zápisy z koordinačných porád budú zasielané oprávneným zástupcom oboch zmluvných resp. zúčastnených strán elektronickou formou na e-mailovú adresu. Pokiaľ ani jedna strana neuplatní voči zápisu pripomienky do 2 pracovných dní, považuje sa takýto zápis za odsúhlasený oboma zmluvnými stranami a za záväzný pre obe zmluvné strany.
2/	Zhotoviteľ sa zaväzuje, že si potrebnú súčinnosť a spolupôsobenie s Mestom Košice zabezpečí sám vo vlastnej réžii. 
3/	Súčinnosťou a spolupôsobením s Mestom Košice sa podľa tohto článku zmluvy rozumie poskytnutie:
a/	všetkých nevyhnutných podkladov pre riadne vykonanie diela, ktoré budú pre vyhotovenie projektovej dokumentácie potrebné a ktorými Objednávateľ disponuje,
b/	poskytnutie pokynov a spresnení, ktorými sa rozumejú písomné pokyny a spresnenia Mesta Košice Zhotoviteľovi týkajúce sa priamo  projektovej dokumentácie a projektu,
c/	ďalšie doplňujúce informácie k projektu, o ktoré môže Zhotoviteľ Mesto Košice v priebehu plnenia predmetu zmluvy požiadať. 

Čl. X.
Autorské práva

1/	Zhotoviteľ udeľuje týmto Objednávateľovi právo na použitie diela (ďalej len ako „licencia“) ako celku a jeho jednotlivých častí podľa čl. II. Objednávateľ je oprávnený postúpiť licenciu aj bez súhlasu Zhotoviteľa
2/	Objednávateľ je oprávnený vykonať zásahy alebo zmeny diela aj bez súhlasu Zhotoviteľa.

Čl. XI.
Ostatné ustanovenia

1/	Zhotoviteľ sa zaväzuje, že vykoná dielo vo vlastnom mene a na vlastnú zodpovednosť.
2/	Objednávateľ je oprávnený použiť predmet zmluvy výlučne iba na účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám je podmienené predchádzajúcim písomným súhlasom Zhotoviteľa. Pokiaľ použije Objednávateľ akúkoľvek časť predmetu zmluvy na iné účely bez súhlasu Zhotoviteľa, má Zhotoviteľ právo, aby mu Objednávateľ odovzdal celý prospech, ktorý z tohto ďalšieho použitia mal. Pokiaľ vznikne Zhotoviteľovi v tejto súvislosti škoda, má taktiež právo na náhradu škody.
3/	Objednávateľ sa zaväzuje, že pristúpi na zmenu zmluvy v prípadoch, kedy sa po uzavretí zmluvy zmenia východiskové podklady, rozhodujúce pre uzavretie tejto zmluvy, alebo vzniknú nové požiadavky Objednávateľa, neobsiahnuté v tejto zmluve a jej prílohách.
4/	Zmluvné strany sa dohodli, že Objednávateľ uhradí Zhotoviteľovi v preukázanej výške, za vykonané práce, ktoré vznikli Zhotoviteľovi tým, že začal na základe objednávky v nevyhnutne potrebnom rozsahu na príprave plnenia podľa zmluvy a k jeho plneniu nedošlo z dôvodov na strane Objednávateľa alebo jeho odstúpenia od zmluvy. 
5/	Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy platné na území Slovenskej republiky a podmienky tejto zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov zmluvných strán a rozhodnutiami  a vyjadreniami dotknutých orgánov štátnej správy a samosprávy.
6/	Ak dohody oprávnených pracovníkov zmluvných strán, uzavreté podľa ods. 5/ tohto článku majú vplyv na predmet alebo termín splnenia záväzku, musí byť súčasťou týchto dohôd aj spôsob úpravy príslušných článkov tejto zmeny ako aj výšky ceny za predmet zmluvy. Takáto dohoda je podkladom pre vypracovanie dodatku k tejto zmluve.
7/	Zhotoviteľ podpisom tejto zmluvy vyhlasuje, že má oprávnenie na vykonávanie činnosti v rozsahu Čl. II tejto zmluvy a že dokumentáciu pre stavebné povolenie vypracujú osoby oprávnené na projekčnú činnosť v zmysle zákona č. 138/1992 Z.z., v znení neskorších zmien a doplnkov. Ak Objednávateľ o to požiada, je Zhotoviteľ povinný umožniť mu nahliadnuť do živnostenského oprávnenia alebo do oprávnenia na projektovú činnosť.
8/	Zhotoviteľ je oprávnený postúpiť pohľadávky a iné práva vyplývajúce z tejto Zmluvy voči Objednávateľovi len po predchádzajúcom písomnom súhlase Objednávateľa.
9/	Pokiaľ v tejto zmluve nie je uvedené inak, všetky oznámenia alebo iná komunikácia podľa alebo v súvislosti s touto zmluvou (ďalej len ,,oznámenie“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje zmluvných strán uvedené v záhlaví tejto zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu ,,adresát neznámy“, ,,zásielka neprevzatá v odbernej lehote“, ,,adresát nezastihnutý“, ,,adresát požiadal o doposielanie“, alebo z akéhokoľvek iného dôvodu.
b)	ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou.
c)	ak sa doručuje osobne, deň alebo čas prijatia oznámenia prijímajúcou zmluvnou stranou,
d)	ak sa doručuje faxom, deň alebo čas uvedený na potvrdení vydanom faxovým zariadením odosielajúcej zmluvnej strany o úspešnom prenose faxovej správy prijímajúcej zmluvnej strane. 
10/	Zhotoviteľ je povinný písomne oznamovať Objednávateľovi každú zmenu jeho korešpondenčných alebo identifikačných údajov v lehote 5 dní odo dňa, kedy nastala zmena niektorého z týchto údajov, pričom v prípade omeškania so splnení tejto povinnosti o viac ako 30 dní bude Zhotoviteľ povinný uhradiť Objednávateľovi zmluvnú pokutu vo výške 100,- EUR. V prípade, že si Zhotoviteľ povinnosť podľa tohto odseku zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie, Zhotoviteľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom a za to, že nastali účinky náhradného doručenia podľa tejto zmluvy, resp. za iný škodlivý následok, ktorý nastal na strane Objednávateľa alebo Zhotoviteľa v súvislosti s porušením tejto povinnosti Zhotoviteľa. V lehote 5 dní odo dňa, kedy nastala táto skutočnosť, je tiež Zhotoviteľ povinný oznámiť Objednávateľovi zrušenie Zhotoviteľa bez likvidácie spolu s oznámením, na ktorý subjekt prechádzajú práva a záväzky Zhotoviteľa zo zmluvy.

Čl. XII.
Záverečné ustanovenia

1/	Zmluva je uzavretá okamihom, kedy je posledný súhlas s obsahom návrhu zmluvy doručený druhej strane. Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.
2/	Meniť alebo akokoľvek doplňovať text tejto zmluvy je možné jedine formou písomných dodatkov, ktoré budú platné a účinné, len ak budú potvrdené a podpísané oprávnenými zástupcami oboch zmluvných strán.
3/	K návrhom dodatkov k tejto zmluve sa zmluvné strany zaväzujú vyjadriť písomne v lehote 3 pracovných dní od  doručenia návrhu dodatku druhej strane. Po tú istú  dobu je týmto  návrhom viazaná strana, ktorá ho podala. Ak nedôjde k dohode o znení dodatku k zmluve, oprávňuje to obe strany, aby ktorákoľvek z nich požiadala súd o rozhodnutie.
4/	Pre platnosť dodatkov sa vyžaduje dohoda v celom texte navrhovaného dodatku.
5/	Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy, jedna zo strán požiada o rozhodnutie súd.
6/	Súčasťou tejto zmluvy sú nasledujúce prílohy ako neoddeliteľné súčasti:
	Príloha č. 1 -  Špecifikácia predmetu zmluvy
7/	Táto zmluva je vypracovaná v štyroch vyhotoveniach, z ktorých dve si ponechá Objednávateľ a dve Zhotoviteľ.
8/	Zmluvné strany vyhlasujú, že táto zmluva nebola uzatvorená v tiesni, ani za inak nápadne nevýhodných podmienok, vyjadruje ich slobodnú vôľu, jej obsah je pre obe zmluvné strany jasný a zrozumiteľný a súhlasia s jej obsahom, na znak čoho ju oprávnení zástupcovia oboch zmluvných strán vlastnoručne podpisujú.

V Košiciach dňa ......................... 	                                       V Košiciach dňa .........................

Za Objednávateľa: 	                                                                   Za Zhotoviteľa:

	

Špecifikácia predmetu zmluvy

Príloha č. 1 k ZoD 

Zhotoviteľ vykoná pre Objednávateľa dielo – projektové práce vrátane inžinierskej činnosti a autorského dozoru pre investičnú akciu „Rozšírenie priestorov Nízkoprahového denného centra pre deti a rodinu – Komunitné centrum Luník IX“a to konkrétne:

a/ projekt pre stavebné konanie:
a.1/projektová dokumentácia – 6x tlačené paré, 2x v digitálne vo formátoch  pdf, dwg, rtf alebo doc na CD nosiči. Výkresová časť bude spracovaná v mierkach 1:500, 1:200, 1:100 a 1:50, podľa potreby a charakteru dokumentovaných častí stavby.
– geodetické zameranie objektu a parciel spadajúcich pod predmet riešenia
– situácia podzemných vedení inžinierskych  sietí na základe vyjadrenia ich správcov
– dokumentácia búracích prác
– výkresová dokumentácia návrhu (pôdorysy, rezy, pohľady, širšie vzťahy, tabuľky, texty,…)
– výkresová dokumentácia technického zariadenia objektu, vrátane projektu prípojok
   na jednotlivé inžinierske siete
– projekt požiarnej bezpečnosti stavby

PD bude vypracovaná v obsahu a rozsahu podľa §3 vyhlášky MŽP SR č.453/2000 Z.z (k §35 a §58 stavebného    zákona) v 6-tich vyhotoveniach v tlačenej forme, vrátane inžinierskej činnosti (IČ). PD bude dodaná  6x v tlačenej a 2xCD v digitálnej forme, vo formátoch pdf, dwg, rtf alebo doc.

a.2/ inžinierska činnosť potrebná pre vydanie stav. povolenia – 1x tlačené originály vyjadrení,
  1x digitálne v PDF formáte na CD nosiči:
– vyjadrenia správcov k podzemným vedeniam inžinierskych sietí v lokalite
– vybavenie kladných vyjadrení k projektu pre účely  stavebného  konania

IČ  bude vykonávaná v celom rozsahu až do právoplatného vydania stavebného povolenia.  Všetky potrebné paré projektovej dokumentácie k výkonu inžinierskej činnosti si zabezpečí Zhotoviteľ na vlastné náklady.

b/ projektová dokumentácia pre realizáciu stavby a výber dodávateľa stavby – 2x tlačené paré,
     2x digitálne v PDF a XLS formáte na CD nosiči. Výkresová časť bude spracovaná v
     mierkach 1:500, 1:200, 1:100, 1:50, 1:20, 1:10 a 1:5, podľa potreby a charakteru    
     dokumentovaných častí stavby.
– výkresová dokumentácia návrhu (pôdorysy, rezy, pohľady, širšie vzťahy, detaily, výkazy,     
    tabuľky, texty,…)
– výkresová dokumentácia technického zariadenia objektu
– položkovitý rozpočet
– výkaz výmer
PD bude vypracovaná v obsahu a rozsahu podľa §3 vyhlášky MŽP SR č.453/2000 Z. z (k 
§35 stavebného zákona) v 6-tich vyhotoveniach v tlačenej forme , včítane dopracovaného   
položkovitého rozpočtu  a výkazu výmer. Plán organizácie výstavby a časový   
harmonogram výstavby spracuje uchádzač na výber zhotoviteľa.

V Košiciach dňa ......................... 	                                      V Košiciach dňa .........................

Za Objednávateľa: 	                                                               Za Zhotoviteľa: